**E E L N Õ U**

Abja-Paluoja 2025 nr

[**Projekteerimistingimuste andmine**](javascript:__doPostBack('ctl05$DocumentEdit1$pnlCases$pnlMainCase$C$dgCases$ctl00$ctl04$lbtnTitle','')) **detailplaneeringu**

**puudumisel avatud menetlusena (Jutuse (Abja alajaam)**

OÜ STROMTEC (reg kood 12688881) on esitanud ehitisregistri (EHR) kaudu taotluse projekteerimistingimuste saamiseks tööprojekti: „Jutuse (Abja) alajaama ümberehitamine, Vabamatsi küla, Mulgi vald, Viljandi maakond“. Projektis on lahendatud Jutuse (Abja) alajaama ümberehitamine. Liinitrass kulgeb mööda Päigiste küla, Murikupõllu (katastritunnus 48001:001:0260) // Vabamatsi küla, Muriku (katastritunnus 19201:003:0106) // Rukkipõllu (katastritunnus 19201:003:0220) kinnistuid. Planeeritud on täielikult demonteerida KTP-tüüpi alajaam Jutuse (Abja) koos 50 kVA trafo eemaldamisega. Trafo on plaanitud paigaldada projekteeritud mastalajaama AJ16944. Uus mastalajaam tuleb paigaldada asendatavale keskpinge mastile M66. Enne ehitustööde algust tuleb ehitatav liinitrass, seadme asukoht, jms kooskõlastada täiendavalt teiste trassivaldajatega ja naaberkrundiomanikega. Alal kehtib Halliste Vallavolikogu 15.12.2010 otsusega nr 35 kinnitatud Halliste valla üldplaneering. Taotluse eest on tasutud riigilõiv riigilõivuseaduses sätestatud korras.

Olemasoleva elektrialajaama ümberehitamine ei kuulu keskkonnamõju hindamise ja keskkonnajuhtimissüsteemi seaduse (KeHJS) § 6 lõikes 1 nimetatud tegevuste nimistusse, mille korral keskkonnamõju strateegilise hindamise (KSH) läbiviimine on kohustuslik. Samuti ei kuulu tegevus Vabariigi Valitsuse 29.08.2005 määrusega nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ kehtestatud loetelude hulka, mille korral tuleb anda keskkonnamõju hindamise vajalikkuse eelhinnang selle kohta, kas tegevusel on oluline keskkonnamõju.

Juhindudes Mulgi Vallavalitsuse 18. veebruari 2025.a korraldusega nr ….. „Projekteerimis- tingimuste andmine detailplaneeringu puudumisel avatud menetlusena (Jutuse (Abja) alajaama ümberehitus)“ ning lähtudes ehitusseadustiku § 31 lõikest 1 korraldas Mulgi Vallavalitsus Mulgi vallas Päigiste küla, Murikupõllu (katastritunnus 48001:001:0260) // Vabamatsi küla, Muriku (katastritunnus 19201:003:0106) // Rukkipõllu (katastritunnus 19201:003:0220) kinnistutele projekteerimistingimuste andmise avatud menetlusena.

Ehitusseadustiku § 31 lõike 4 punkti 2 alusel avaldas Mulgi Vallavalitsus projekteerimistingimuste eelnõu arvamuse avaldamiseks info Mulgi valla kodulehel <https://mulgivald.ee/projekteerimistingimused-avatud-menetlusena> ning kohalikus maakondlikus lehes Sakala. ………..2025 (ettepanekute laekumiste tähtaeg) laekusid (ei laekunud) arvamused projekteerimistingimuste eelnõule.

Nende asutuste ja kinnisasjade omanike puhul, kes tähtaegselt projekteerimistingimuste eelnõu kohta kooskõlastust ei esitanud või arvamust ei avaldanud ega taotlenud tähtaja pikendamist, loetakse projekteerimistingimuste eelnõu kooskõlastatuks või eeldatakse, et arvamuse andjad ei soovinud projekteerimistingimuste eelnõu kohta arvamust avaldada (alus EhS § 31 lõige 6).

Mulgi Vallavalitsus ei ole projekteerimistingimuste menetluse käigus tuvastanud EhS § 32 kohaseid projekteerimistingimuste andmisest keeldumise aluseid vastavalt EhS § 33 lõikele 1.

Võttes aluseks ehitusseadustiku § 31 ja Mulgi Vallavolikogu määruse nr 47 „Planeerimisseaduse ja ehitusseadustiku rakendamine Mulgi vallas“ § 5 punkti 1,

Mulgi Vallavalitsus annab k o r r a l d u s e:

1. Määrata projekteerimistingimused Viljandi maakonnas Mulgi vallas Päigiste küla, Murikupõllu (katastritunnus 48001:001:0260) // Vabamatsi küla, Muriku (katastritunnus 19201:003:0106) // Rukkipõllu (katastritunnus 19201:003:0220) kinnistutele vastavalt Lisa 1.
2. Valla ehitus- ja majandusspetsialistil korraldada haldusakti andmete esitamine EHR-is.
3. Korraldus jõustub teatavaks tegemisest.
4. Käesoleva korralduse peale võib esitada kaebuse Tartu Halduskohtule halduskohtumenetluse seadustikus sätestatud korras 30 päeva jooksul arvates korralduse teatavaks tegemisest.

(allkirjastatud digitaalselt)

Dmitri Orav (allkirjastatud digitaalselt)

vallavanem

Milja Janson

vallasekretär

Saata: 1) ehitus- ja majandusspetsialist Arvids Tisler [arvids.tisler@mulgivals.ee](mailto:arvids.tisler@mulgivals.ee)

2) 55689833 tonis.kuusk@stromtec.ee